# วรกาญจน์ โรจนวัชร
วรกาญจน์ โรจนวัชร (เกิด 5 กันยายน พ.ศ. 2527) ชื่อเล่น พั้นช์ เป็นนักร้องและนักแสดงชาวไทย สังกัดจีเอ็มเอ็ม แกรมมี่ มีผลงานเด่น คือ เพลง "คำขอร้องของผู้หญิงตาดำ ๆ" , "เราคงต้องเป็นแฟนกัน", "ยิ่งกว่าเสียใจ" และ "วางมือบนบ่า น้ำตาก็ไหล" เป็นต้น

 ประวัติ 
พั้นช์ วรกาญจน์ เป็นลูกสาวคนเดียวของครอบครัว เริ่มร้องเพลงกับวงดนตรีของครอบครัวเมื่ออายุ 9 ปี หลังจากนั้นก็ร้องเพลงมาโดยตลอด จนกระทั่ง หลานของลุงชวนเธอเป็นนักร้องของวง Tiny Thai เพื่อประกวดโครงการ Nescafe' แม้ว่าจะไม่ได้รับรางวัลชนะเลิศ แต่ก็มีแมวมองจากค่ายเพลงชื่อดังอย่างจีเอ็มเอ็ม แกรมมี่ ได้ติดต่อทางแม่ของพั้นช์ (แม่แตน) และได้ไปเทสต์เสียงในที่สุด

พั้นช์ วรกาญจน์ โรจนวัชร เป็นศิลปิน ที่มีความสามารถในการร้องเพลง ชีวิตของเธอผูกพันกับเสียงเพลงมาตั้งแต่เด็ก เพราะ เกิดในครอบครัวนักดนตรีที่เล่นเพลงตามงานต่าง ๆ เธอเริ่มร้องเพลงโดยเป็นนักร้องนำให้กับวงดนตรีของครอบครัวตั้งแต่อายุ 5 ขวบ

ระดับมัธยมศึกษา พั้นช์เรียนอยู่ที่ โรงเรียน ฤทธิณรงค์รอน แขวงวัดท่าพระ เขตบางกอกใหญ่ กรุงเทพมหานคร และระดับปริญญาตรี จบหลักสูตรนิเทศศาสตร์ จากมหาวิทยาลัยสวนดุสิต

ชีวิตส่วนตัว
ด้านชีวิตส่วนตัวพั้นช์ เปิดตัวคบหาดูใจกับ อรรถกร คูพัฒนาวิบูลย์ ชื่อเล่น ปลั๊ก แฟนหนุ่มนอกวงการ ที่คบหาดูใจกันมานานกว่า 8 ปี สมรสที่จังหวัดชุมพร ซึ่งเป็นบ้านเกิดของฝ่ายเจ้าบ่าว หลังจากแต่งงานก็วางแพลนทำเพลงอย่างที่มีการวางแผนไว้ก่อนแต่งงาน ปัจจุบันเลิกรากันแล้ว 

หลังแต่งงานใช้ชีวิตคู่มานานกว่า 4 ปี และเป็นพรีเซนเตอร์ให้กับร้าน SHInCHAn Electronics อีกด้วย ซึ่งจะเป็นการโปรโมทสินค้า Marshall Bluetooth Speaker เป็นต้น

 วงการบันเทิง 
 
thumb|วรกาญจน์ในแกรมมี่ อาร์เอส คอนเสิร์ตส HIT100 Vol.2 ใน พ.ศ. 2567
ในปี พ.ศ. 2548 พั้นช์ได้ออกอัลบั้มแรกที่มีชื่อว่า "ผู้หญิงตาดำ ๆ" ซึ่งมีเพลงยอดนิยมมากมาย เช่น "คำขอร้องของผู้หญิงตาดำ ๆ", "เราคงต้องเป็นแฟนกัน", "ไม่ถือสา แต่ว่ารู้สึก", "ไม่รัก...ช่างปะไร" และ "สัญญา" ออกวางจำหน่ายเมื่อวันที่ 1 กุมภาพันธ์ พ.ศ. 2548 ซึ่งเสียงตอบรับในอัลบั้มแรกค่อนข้างดีมาก มียอดขายถึง 800,000 ตลับ ทำให้เธอแจ้งเกิดกับการเป็นนักร้องอย่างเต็มตัว

ในปีถัดมา พ.ศ. 2549 พั้นช์ได้ออกอัลบั้มชุดที่สองในชื่อ "ผู้หญิงกลางสายฝน" แนวดนตรีมีความหนักแน่นด้วยเนื้อหาของบทเพลงมากขึ้น มีเพลง "ยิ่งกว่าเสียใจ" ซึ่งสามารถครองอันดับหนึ่งในคลื่น seed chart top 20 ได้ถึง 9 สัปดาห์ พร้อมทั้งยังมีเพลงยอดนิยมอย่าง "เปลืองหัวใจ", "วางมือบนบ่า น้ำตาก็ไหล", "เดี๋ยวเหอะ" และ "คนไร้ค่าที่มาก่อน" มียอดขายอัลบั้มถึง 900,000 ตลับ  

ในปีเดียวกัน พั้นช์ได้ออกอัลบั้มต่อมาคืออัลบั้ม "วันพิเศษ" อัลบั้มพิเศษเนื่องในโอกาสขอบคุณแฟนเพลงที่ให้การตอบรับเป็นอย่างดี และมียอดขายซีดีจำนวนมาก โดยมีเพลงเพราะ ๆ เช่น "ให้ฉันเป็นคนสุดท้าย" และ "ที่สูงวิวสวย" ซึ่งเป็นเพลงใหม่ที่บรรจุอยู่ในอัลบั้ม นอกจากนั้น เป็นเพลงดังจากสองชุดแรกมีเรียบเรียบใหม่ในรูปแบบอะคูสติก เวอร์ชัน

พ.ศ. 2550 พั้นช์ได้ออกอัลบั้มชุดที่สาม คือ "นักร้องเปื้อนฝุ่น" โดยยังคงแนวเพลง และสไตล์เดิม มีเพลงยอดนิยม ได้แก่ "แปลว่ายังหายใจ", "สาบานส่ง ๆ", "ฟ้าลวง ฟ้าลืม", "ยิ่งเฉย ยิ่งชอบ" และ "อย่าเป็นคนดีด้วยวิธีนี้เลย"

พ.ศ. 2551 พั้นช์ได้ออกอัลบั้มที่สี่ คือ "Woman Story (วูแมน สตอรี่ส์)"' เป็นสาวหกสไตล์ และปล่อยเพลงแรกที่มีชื่อว่า "นี่คือคนเสียใจ" เป็นเพลงยอดนิยมอันดับหนึ่งหลาย ๆ ชาร์ต อีกทั้งยังขึ้น Top5 เกือบทุกชาร์ตอีกด้วย นอกเหนือจากนี้ อัลบั้มชุดนี้ยังได้ทำมิวสิควีดีโอในรูปแบบ Story ถึง 10 เพลงด้วยกัน และในปีเดียวกัน พั้นช์ยังมีอัลบั้มสุดพิเศษอีก 1 อัลบั้ม เป็นการรวบรวมเพลงยอดนิยมจากอัลบั้มแรกถึงอัลบั้มที่สี่ ชื่อ "พั้นช์ เพลงรัก" ภายในอัลบั้มนี้ยังมีเพลงพิเศษอีก 2 เพลง คือ "เพื่อน" จากภาพยนตร์เรื่อง รัก สาม เศร้า และเพลง จำเลยรัก จากละครเรื่อง จำเลยรัก

นอกเหนือจากงานเพลงแล้ว พั้นช์ยังได้มีผลงานละคร และภาพยนตร์เรื่องแรก โดยรับบทเป็น ส้ม นางเอกของเรื่อง คู่กับ "เต๋อ-ฉันทวิชช์ ธนะเสวี" ในภาพยนตร์แนวสยองขวัญเรื่อง โปรแกรมหน้า วิญญาณอาฆาต ของค่ายจีทีเอช

พ.ศ. 2552 ได้ออกอัลบั้มที่ห้า "ปรากฏการณ์ธรรมชาติ" โดยปล่อยซิงเกิลแรก คือ เพลง "เพื่อนกันวันสุดท้าย"

พ.ศ. 2554 ได้ออกอัลบั้มที่หก ใช้ชื่อว่า "คนสนิท" ซึ่งในอัลบั้มนี้เปิดตัวด้วยเพลงเร็ว คือ เพลง "กรุณาอย่ามาแต่เสียง" และตามด้วยเพลง "เก็บความห่วงใยไว้ใช้กับคนที่เธอรัก" ซึ่งเป็นแนวเพลงช้า ๆ

พ.ศ. 2556 ได้ออกอัลบั้มชุดที่เจ็ด ซิงเกิลแรกที่ปล่อยออกมา ได้แก่ เพลง "อย่าปล่อยให้ฉันฝันไปคนเดียว" (เพลงประกอบละครเรื่อง ท่านชายในสายหมอก) ที่เธอได้เล่นเป็นนางเอกคู่กับ หลุยส์ สก็อต ทางช่อง 3 และเพลง "จุดประสงค์ไม่ชัดเจน" ซึ่งเป็นเพลงเร็ว

พ.ศ. 2562 ออกซิงเกิลเพลง เก็บซ่อน เป็นซิงเกิลเดี่ยวของค่ายข้าวสาร เอ็นเตอร์เทนเมนต์ หลังจากหายไปจากวงการเพลง 6 ปี‘พั้นช์’หวนทำซิงเกิลเดี่ยว‘เก็บซ่อน’ กลับคืนแนวเดิมรักไม่สมหวัง-ดูเอ็มวีน้ำตาซึม โดยเผยแพร่ผลงานทางยูทูบ เมื่อวันที่ 17 สิงหาคมมิวสิควีดีโอเพลงเก็บซ่อน - พั้นช์ วรกาญจน์

นอกเหนือจากงานเพลงแล้ว พั้นช์ยังมีผลงานละครโทรทัศน์ รวมถึงผลงานการถ่ายแบบอีกมากมาย

 การศึกษา 
 ป.1 - ป.6 โรงเรียนประถมทวีธาภิเศก
 ม.1 - ม.6 โรงเรียนฤทธิณรงค์รอน แขวงวัดท่าพระ เขตบางกอกใหญ่ กรุงเทพ
 จบจากหลักสูตรนิเทศศาสตร์ มหาวิทยาลัยสวนดุสิต

 ผลงานเพลง 

 เพลงที่มีชื่อเสียง 

1. เราคงต้องเป็นแฟนกัน
2. คำขอร้องของผู้หญิงตาดำ ๆ
3. สัญญา
4. ฉันกลัว (เธอรักไม่ได้)
5. ไม่ถือสาแต่ว่ารู้สึก
6. นายยังมีเรา
7. ยิ่งกว่าเสียใจ
8. เปลืองหัวใจ
9. คนไร้ค่าที่มาก่อน
10. เดี๋ยวเหอะ
11. อย่าเป็นคนดีด้วยวิธีนี้เลย
12. ตาแดงแดง (ร่วมกับ: พลพล พลกองเส็ง)
13. อ้วนดำ (ร่วมกับ: พลพล พลกองเส็ง)
14. วางมือบนบ่า น้ำตาก็ไหล
15. แม่ของเรา
16. เธอทำให้ฉันคิดถึงแต่เธอ (ร่วมกับ: อรรถพล ประกอบของ) (OST. ทัดดาวบุษยา)
17. เส้นทางแห่งความรัก (OST. ทัดดาวบุษยา)
18. กรุณาอย่ามาแต่เสียง

19. นี่คือ...คนเสียใจ
20. เจ็บไหม
21. แปลว่ายังหายใจ
22. จุดประสงค์ไม่ชัดเจน
23. ฟ้าลวง ฟ้าลืม
24. สาบานส่งๆ
25. ยิ่งเฉย ยิ่งชอบ
26. เก็บความห่วงใยไว้ใช้กับคนที่เธอรัก
27. เวลาส่วนตัว
28. อธิบายไม่ถูกแต่รู้สึกดี
29. แล้วเขาว่าไง
30. ลืมไม่ลง คงไม่ลืม
31. ใช้เป็นเหตุผลได้ไหม
32. เกลียดคำขอโทษ (ร่วมกับ: นครินทร์ กิ่งศักดิ์) (OST. โปรแกรมหน้า วิญญาณอาฆาต)
33. จำเลยรัก (OST. จำเลยรัก)
34. เพื่อน (OST. รัก/สาม/เศร้า)
35. ไม่เคยอยู่ในสายตา (OST. รักสุดฤทธิ์)
36. เพื่อนกันวันสุดท้าย
37. ผู้เคราะห์ร้าย ฯลฯ
38. ไม่มีอะไรเข้าใกล้คำว่ารัก (OST. ขอโทษที่รักเธอ)
39 เก็บซ่อน 
40 มีใครแล้วใช่ไหม 
41 คงทนไม่ไหว 

 ผลงานอัลบั้ม 
 ชื่ออัลบั้ม  ปีที่วางแผง  สังกัด อัลบั้ม ผู้หญิงตาดำๆ  1 กุมภาพันธ์ พ.ศ. 2548  มิวสิคครีม อัลบั้ม ผู้หญิงกลางสายฝน  28 กุมภาพันธ์ พ.ศ. 2549  มิวสิคครีม อัลบั้ม วันพิเศษ  29 สิงหาคม พ.ศ. 2549  มิวสิคครีม อัลบั้ม นักร้องเปื้อนฝุ่น  27 กุมภาพันธ์ พ.ศ. 2550  มิวสิคครีม อัลบั้ม วูแมนสตอรี  15 กุมภาพันธ์ พ.ศ. 2551  มิวสิคครีม อัลบั้ม พั้นช์ เพลงรัก  9 กันยายน พ.ศ. 2551  มิวสิคครีม อัลบั้ม ปรากฏการณ์ธรรมชาติ  11 ธันวาคม พ.ศ. 2552  มิวสิคครีม อัลบั้ม คนสนิท  31 มีนาคม พ.ศ. 2554  มิวสิคครีม  อัลบั้ม บทที่ 7  15 กุมภาพันธ์ พ.ศ. 2556  มิวสิคครีม                                                    จีเอ็มเอ็มทีวี เรคคอร์ด

 อัลบั้มรวมฮิต 
 พั้นช์ & พลพล : รวมเพลงฮิตของพั้นช์ และ พลพล พลกองเส็ง มีเพลงพิเศษของพั้นช์คือเพลง "แม่ของเรา" (2550)
 พั้นช์ เพลงรัก : รวมเพลงฮิตของพั้นช์โดยเพิ่มเพลงประกอบภาพยนตร์ รัก/สาม/เศร้า คือเพลง "เพื่อน"(2551)
 Punch Best Collection : เพิ่มเพลงประกอบละคร รักสุดฤทธิ์ 2 เพลง (2556)
Signature Collection of พั้นช์ : รวมเพลงฮิตของพั้นช์ โดยเพิ่มเพลง "แค่คิดไปเอง" ซึ่งร้องคู่กับ 7 DAYS CRAZY (2561)

 เพลงพิเศษ 
โครงการเมาไม่ขับ Anti Alcohol
 เพลง ไม่อยากมีแฟนแบบนี้
เพลงพิเศษคณะการปกครองในระบอบประชาธิปไตย
 เพลง พรุ่งนี้ต้องดีกว่า
เพลงพิเศษกระทรวงวัฒนธรรม
 เพลง ตามรอยพระราชา ร่วมกับ ณัฐ ศักดาทร และ ฟิล์ม บงกช

 ผลงานการแสดง 
 ละครโทรทัศน์ 

 ปี พ.ศ.  เรื่อง  รับบท  หมายเหตุ  ออกอากาศ 2549  ซิตคอม พ่อแกกับแม่ฉัน ป่าน   รับเชิญ ช่อง 3 2550  ซิตคอม บางรักซอย 9  พิม (น้องสาวพัช) รับเชิญ ช่อง 9 2553  ทัดดาวบุษยา  ทัดดาว บุษยา /  สุทัศน์ (ตอนปลอมตัวเป็นผู้ชาย)  ช่อง 3 2554  ซิตคอม ระเบิดเถิดเทิง ลั่นทุ่ง สวย  รับเชิญ ช่อง 5 2555  ละครชุด บันทึกกรรม  ตอน เสื้อกันหนาว  อุ่น  ช่อง 3 ท่านชายในสายหมอก  ขิง / เจ้าฟ้าหญิงขิง พระราชสุณิสา  2556  ซิตคอม ระเบิดเที่ยงแถวตรง หมวดขิม/ขิม  รับเชิญ ช่อง 5รักสุดฤทธิ์  ชนมน ปราบยิ่ง (ชน)  ช่อง 3 2559   ขอโทษที่รักเธอ  ต้องตา อังกูรวัฒนะ (ตอง)  ช่องวัน 31 2560  รักเหน้อเหน่อ เดอะซีรีส์  แพม  ไลน์ทีวี

 ภาพยนตร์ 
 พ.ศ. 2551 ภาพยนตร์ โปรแกรมหน้า วิญญาณอาฆาต  รับบทเป็น...ส้ม
 พ.ศ. 2561 ภาพยนตร์ ตีสาม Aftershock ตอน ทางด่วน รับบทเป็น...พิมพร อมรรัตนะ/พิม

 รางวัลที่เคยได้รับ 
 รองอันดับหนึ่ง การแข่งขันวงดนตรีระดับโลก
 Entertainer ยอดเยี่ยม การแข่งขันวงดนตรีระดับโลก

ปี 2549
 อัลบั้มแห่งปี "ผู้หญิงกลางสายฝน" Virgin Awards 2006
 รางวัลศิลปินหญิงยอดเยี่ยมสุดซี้ดประจำปี  จากเวที Seed Awards 2006
 EBM Music Awards 6 สาขา

ปี 2550
 รางวัลเพลงhit ติดchart เพลงแปลว่ายังหายใจ

ปี 2551
 รางวัล ลูกกตัญญู 3 รางวัล
 เข้าชิง Seed Awards ครั้งที่ 3 สาขา รางวัลศิลปินหญิงยอดเยี่ยมสุดซี้ดประจำปี 
 รางวัล Star Idol Award 2008 สาขานักร้องต้นแบบ
 เข้าชิงรางวัล Top Awards 2008 สาขานักร้องยอดเยี่ยม

ปี 2552
 Soizaa Awards 2009 สาขานักร้องหญิงยอดนิยม 
 Soizaa Awards 2009 สาขานักร้องหญิง สาขาเพลง ป๊อป ยอดนิยม
 Top Awards 2008 สาขา นักแสดงหญิงดาวรุ่งยอดนิยม (ภาพยนตร์) 
 Gmember awards สาขา สุดยอดเมาท์ทูเมาท์มันฮาแห่งปี 2009
 เข้าชิง Nine entertain awards 2009 สาขานักร้องหญิงแห่งปี

ปี 2553
 เข้าชิง Seed Awards ครั้งที่ 5 สาขา รางวัลศิลปินหญิงยอดเยี่ยมสุดซี้ดประจำปี 
 เข้าชิง เฉลิมกรุง อวอร์ด สาขา ศิลปินหญิงแห่งปี 
 เข้าชิง Nine entertain awards 2010 สาขานักร้องหญิงแห่งปี

ปี 2555
 เข้าชิง Gmember awards 2011 สาขา สุดยอดศิลปินหญิงแห่งปี

ปี 2556
 เข้าชิง Gmember awards 2013 สาขา สุดยอดศิลปินหญิงแห่งปี และสาขา สุดยอดเพลงประกอบละครแห่งปี จากเพลง อย่าปล่อยให้ฉันฝันไปคนเดียว (เพลงประกอบละคร ท่านชายในสายหมอก)

ปี 2557
 รางวัลศิลปินหญิงยอดเยี่ยมสุดซี้ดประจำปี  จากเวที Seed Awards ครั้งที่9 
 Gmember awards 2014 สาขา สุดยอดศิลปินหญิงแห่งปี
 เข้าชิง Bang Music Awards 2014 สาขา ศิลปินหญิงยอดเยี่ยม
 ดาวเมขลา ครั้งที่ 2 พ.ศ 2557 สาขารางวัลดาราศิลปินเพลงไทยสากลยอดนิยม
 เพชรในเพลง ประจำปีพ.ศ 2557 รางวัลชมเชยผู้ขับร้องเพลงไทยสากลหญิง ดีเด่นด้านภาษาไทย จากเพลงไม่เคยอยู่ในสายตา (เพลงประกอบละคร รักสุดฤทธิ์)

ปี 2558
 เข้าชิง สีสัน อะวอร์ดส์ ครั้งที่ 26 สาขา ศิลปินหญิงเดี่ยวยอดเยี่ยม